b'\n_START_ARTICLE_\n\xc5\xa0ibrenica\n_START_PARAGRAPH_\n\xc5\xa0ibrenice (tudi \xc5\xa1ibrovke) so gladkocevne pu\xc5\xa1ke, ki izstreljujejo \xc5\xa1ibrene naboje, lahko pa tudi svin\xc4\x8dene krogle. V \xc5\xa1ibrenih nabojih najdemo \xc5\xa1ibre, ki se razlikujejo po velikosti (glede na kaliber).\n_START_SECTION_\nUporaba\n_START_PARAGRAPH_\nSprva so bile le lovsko oro\xc5\xbeje, saj so lovci z uporabo \xc5\xa1iber la\xc5\xbeje zadeli manj\xc5\xa1o divjad (predvsem ptice). Oboro\xc5\xbeene sile so kmalu ugotovile, da zaradi velikega podro\xc4\x8dja, ki ga pokrijejo izstreljene \xc5\xa1ibre, je tako oro\xc5\xbeje idealno za bli\xc5\xbeinske spopade, kot npr. v urbanem bojevanju, strelskih jarkih, d\xc5\xbeungli, itd. Danes so \xc5\xa1ibrovke predvsem oro\xc5\xbeje policijskih sil, kjer pa se ve\xc4\x8dinoma uporabljajo za izstreljevanje manj smrtonosnega streliva (gumijasti naboji, naboji s solzilcem,...) ali za hitro ru\xc5\xa1enje vrat; uporaba proti \xc5\xbeivi sili pa se opu\xc5\xa1\xc4\x8da zaradi ve\xc4\x8dje mo\xc5\xbenosti kolateralne \xc5\xa1kode. Vse bolj se uveljavlja tudi kot \xc5\xa1portno oro\xc5\xbeje.'